Ved siden av historien om Martins livskamp, er det en bihistorie med satirisk glød i skildringa av pratmakeren Mikkel Vikesylt. Vikesylt er framstilt nærmest som en karikatur, både her og når han senere dukker opp igjen i romanen . «Sølvreven» Vikesylt er kanskje den sterkeste karikaturen i Duuns dikting. Satiren omfatter også historien om Martins svigermor, innflytteren Katrina Lyng som spekulerer med eiendom.